Spēlmaņu nakts 2005/2006

Spēlmaņu nakts 2005/2006 balvu pasniegšanas ceremonija norisinājās  pirmo reizi ārpus Rīgas — Liepājas teātrī ar tiešraidi LTV 1. programmā. Noslēguma ceremonijas veidotāji: Ivars Lūsis, Jānis Siliņš, Mārtiņš Vilkārsis, Armands Zvirbulis, Mārīte Balode.
Ceremonijas vadīja Anna Putniņa un Egons Dombrovskis, Vita Vārpiņa un Egils Melbārdis, Jānis Dreiblats un Inese Ramute.

Divpadsmitā Spēlmaņu nakts sezona vairāku iemeslu dēļ vēsturē iegājusi kā pārmaiņu un jaunievedumu sezona. Tika mainīti nomināciju nosaukumi, vārdu "labākais" aizstājot ar "gada": līdzšinējā nominācija "Labākais latviešu literatūras iestudējums" pārveidota par "Gada Latvijas autoru iestudējumu"; no jauna ieviestas nominācijas – "Gada inovācija"; nominācija "Labākais mūzikas autors dramatiskajā teātrī" aizstāta ar "Gada mūzikas partitūra dramatiskā teātra izrādē"; operas mākslas vērtēšana atstāta Lielās mūzikas balvas žūrijas kompetencē, kas neliedz operas iestudējuma režisorus iekļaut to dramatiskā teātra režisoru vidū, kas pretendē uz Spēlmaņu nakts balvu.

Žūrija 

2005./2006. gada teātra sezonas jauniestudējumu skates žūrijā, noskatoties 68 dramatisko teātru jauniestudējumus, vēl arī neatkarīgo teātru un nevalstisko projektu izrādes, darbojās pieci jomas eksperti. Baleta iestudējumu vērtēšanā palīdzēja Gunta Bāliņa, Lita Beire, Ausma Dragone un Aivars Leimanis.

 Jānis Siliņš (žūrijas priekšsēdētājs)
 Valda Čakare
 Zane Kreicberga
 Silvija Radzobe
 Līga Ulberte

Nominācijas

Gada dramatiskā teātra izrāde 
 "Kaligula" Dailes teātrī, režisors Dž. Dž. Džilindžers 
 "Idiots" Valmieras Drāmas teātrī, režisors Oļģerts Kroders
 "Naži vistās" Dailes teātrī, režisors Gatis Šmits
 "Bez vainas vainīgie" Valmieras Drāmas teātrī, režisors Felikss Deičs 
 "Ledus. Kolektīva grāmatas lasīšana ar iztēles palīdzību Rīgā" Jaunajā Rīgas teātrī, režisors Alvis Hermanis

Gada Latvijas autoru iestudējums 
 Ansela Kaugera "Artis klusē, Alise klusē" Teātrī TT 
 Ilmāra Šlāpina "Nakts tarifs" Jaunajā Rīgas teātrī
 Janīnas Brances un Genādija Trostjaņecka "Viens no jums" Rīgas Krievu drāmas teātris

Gada izrāde bērniem 
 "Viena maza turku pupa... " Valsts Leļļu teātrī, režisore Vija Blūzma 
 "Buratino piedzīvojumi" Valsts Leļļu teātrī, režisors Valdis Pavlovskis

Gada inovācija Latvijas teātrī 
 "Ledus. Kolektīva grāmatas lasīšana ar iztēles palīdzību Rīgā" Jaunajā Rīgas teātrī, režisors Alvis Hermanis 
 "Maigums" Jaunajā Rīgas teātrī, režisore Elīna Cērpa 
 "[šou-jor-feis]" Betontanc & umka.lv sadarbības projektā, režisors Matjažs Pograjcs 
 "Naži vistās" Dailes teātrī, režisors Gatis Šmits 
 "Soņa" Jaunajā Rīgas teātrī, režisors Alvis Hermanis

Gada režisors 
 Dž. Dž. Džilindžers – "Kaligula" Dailes teātrī 
 Alvis Hermanis – "Ledus. Kolektīva grāmatas lasīšana ar iztēles palīdzību Rīgā" Jaunajā Rīgas teātrī
 Oļģerts Kroders – "Idiots" Valmieras Drāmas teātrī 
 Gatis Šmits – "Naži vistās" Dailes teātrī 
 Andrejs Žagars – "Mcenskas apriņķa lēdija Makbeta" Latvijas Nacionālajā operā

Gada aktrise 
 Rēzija Kalniņa – Jauna sieviete iestudējumā "Naži vistās" Dailes teātrī, Baiba iestudējumā "Pūt, vējiņi!" Latvijas Nacionālajā teātrī 
 Lolita Cauka – Margareta iestudējumā "Rudens un ziema" Latvijas Nacionālajā teātrī
 Dace Eversa – Kručiņina iestudējumā "Bez vainas vainīgie" Valmieras Drāmas teātrī
  Inese Kučinska – Romija iestudējumā "Sieviete no pagātnes" Liepājas teātrī
 Ieva Puķe – Nastasja Fiļipovna iestudējumā "Idiots" Valmieras Drāmas teātrī
 Sandra Zvīgule – loma "Ledus. Kolektīva grāmatas lasīšana ar iztēles palīdzību Rīgā" Jaunajā Rīgas teātrī

Gada aktieris 
 Gundars Āboliņš – titulloma "Soņa" un par lomu iestudējumā "Ledus. Kolektīva grāmatas lasīšana ar iztēles palīdzību Rīgā" Jaunajā Rīgas teātrī 
 Artūrs Skrastiņš – Mihals iestudējumā "Spilvencilvēks" un Gilberts Horns iestudējumā "Naži vistās" Dailes teātrī 
 Gints Grāvelis – titulloma iestudējumā "Kaligula" Dailes teātrī
 Ģirts Ķesteris – titulloma iestudējumā "Kaligula" Dailes teātrī
 Intars Rešetins – Kņazs Miškins iestudējumā "Idiots" Valmieras Drāmas teātrī
 Krišjānis Salmiņš –  Kņazs Miškins iestudējumā "Idiots" Valmieras Drāmas teātrī

Gada aktrise otrā plāna lomā 
 Skaidrīte Putniņa – Ģenerāliene Jepančina iestudējumā "Idiots" Valmieras Drāmas teātrī 
 Anda Albuže – Hetija iestudējumā "Dāma bez kamēlijām" Liepājas teātrī
 Marīna Janaus – Medža iestudējumā "Filadelfija, te es nāku!" Dailes teātrī
 Lidija Pupure – Medža iestudējumā "Filadelfija, te es nāku! " Dailes teātrī
 Elīna Vāne – Aglaja iestudējumā "Idiots" Valmieras Drāmas teātrī

Gada aktieris otrā plāna lomā 
 Juris Lisners – Ļebedevs iestudējumā "Ivanovs", Tēvs iestudējumā "Mehāniskais apelsīns" Latvijas Nacionālajā teātrī 
 Andris Bērziņš – Jūda iestudējumā "Jāzeps un viņa brāļi" Latvijas Nacionālajā teātrī
 Andris Gross – Gotfrīds iestudējumā "Trīs draugi", Gavrila Ardalioničs Ivolgins iestudējumā "Idiots" Valmieras Drāmas teātrī 
 Ģirts Krūmiņš – Kuligins iestudējumā  "Trīs māsas" Jaunajā Rīgas teātrī
 Pēteris Liepiņš – Mārtins Vanderhofs iestudējumā "Mēs gaidījām jūs rītvakar" Dailes teātrī

Gada jaunais skatuves mākslinieks 
 Gundars Grasbergs – Rogožins iestudējumā "Idiots" Valmieras Drāmas teātrī 
 Mārtiņš Brūveris – Tiltils iestudējumā "Zilais putns" Latvijas Nacionālajā teātrī
 Agris Lielbārdis – Fransuā iestudējumā "Vakariņas idiotiem" Daugavpils teātrī 
 Madars Zvagulis – Oto iestudējumā "Trīs draugi" Valmieras Drāmas teātrī

Gada debija teātrī 
 Emīls Zilberts – mūzika iestudējumam "Idiots" Valmieras Drāmas teātrī 
 Mare Mastiņa un Rolands Pēterkops – kostīmi iestudējumam "Naži vistās" Dailes teātrī un iestudējumam "Mehāniskais apelsīns" Latvijas Nacionālajā teātrī 
 Ance Priede – Alise iestudējumā "Artis klusē, Alise klusē" Teātrī TT 
 Miķelis Žideļūns – Artis iestudējumā "Artis klusē, Alise klusē" Teātrī TT 
 Jānis Vingris – režija iestudējumam "Spilvencilvēks" Valmieras Drāmas teātrī

Gada scenogrāfs 
 Mārtiņš Vilkārsis – "Kaligula" Dailes teātrī, "Idiots" Valmieras Drāmas teātrī 
 Rūdolfs Albans Bekičs – "Naži vistās" Dailes teātrī
 Jans Villems van den Boss, Deivids Fīldings – "Spilvencilvēks" Dailes teātrī
 Māris Grosbahs – "Maigums" Jaunajā Rīgas teātrī
 Monika Pormale – "Ledus. Kolektīva grāmatas lasīšana ar iztēles palīdzību Rīgā" Jaunajā Rīgas teātrī

Gada kostīmu mākslinieks 
 Mare Mastiņa un Rolands Pēterkops – "Naži vistās" Dailes teātrī un "Mehāniskais apelsīns" Latvijas Nacionālajā teātrī 
 Ieva Kundziņa – "Vindzorieši" Valmieras Drāmas teātrī
 Ilze Vītoliņa – "Kaligula" Dailes teātrī, "Idiots" Valmieras Drāmas teātrī

Gada gaismu mākslinieks 
 Mārtiņš Feldmanis – "Kaligula" Dailes teātrī, "Idiots" Valmieras Drāmas teātrī 
 Igors Kapustins – "Līgava bez pūra" Latvijas Nacionālajā teātrī
 Harijs Zālītis – "Naži vistās" Dailes teātrī

Gada mūzikas partitūra dramatiskā teātra izrādē 
 Emīls Zilberts – "Idiots" Valmieras Drāmas teātrī 
 Valērijs Cīrulis un Mareks Šekstello – "Maigums" Jaunajā Rīgas teātrī
 Māris Fridrihsbergs un Māris Guitāns – "Līgava bez pūra" Latvijas Nacionālajā teātrī
 Raimonds Pauls – mūzika, Raimonds Tiguls – mūzikas aranžējums iestudējumam "Kaligula" Dailes teātrī

Gada baleta mākslinieks pirmā plāna lomā 
 Elza Leimane – titulloma baletā "Žizele", Marķīze de Merteija baletā "Bīstamie sakari" Latvijas Nacionālā opera 
 Raimonds Martinovs – Alberts baletā "Žizele", Vikonts de Valmons baletā "Bīstamie sakari" Latvijas Nacionālā opera
 Sergejs Neikšins – Alberts baletā "Žizele", Ševaljē Dansenī baletā "Bīstamie sakari" Latvijas Nacionālā opera

Gada baleta mākslinieks otrā plāna lomā 
 Baiba Kokina – Mirta baletā "Žizele", de Turvela kundze baletā "Bīstamie sakari", Latvijas Nacionālā opera 
 Anna Novikova – Sesila Volanža baletā "Bīstamie sakari", ’pa de deux’ baletā "Žizele", Sieviete baletā "Svētpavasaris", Latvijas Nacionālā opera
 Artūrs Sokolovs – ‘pa de deux’ baletā "Žizele", Merkucio baletā "Romeo un Džuljeta" Latvijas Nacionālā opera

Labākais aktierdarbs radioteātrī 
 Ligita Dēvica – Anna iestudējumā "Melnais mežastrazds", režisore Diāna Bērza

Mūža ieguldījums 
 Liepājas teātra aktierim Leonīdam Loceniekam 

2006. gads Latvijā
2006